五位百法

五位百法，出於《大乘百法明門論》和《顯揚聖教論》，是瑜伽行唯識學派對一切萬有諸法進行的分類。

世親將《瑜伽師地論．本地分》中的六百六十法，略為五位百法，作為唯識宗的名相提綱。這五位就是心法、心所法、色法、心不相應行法和無為法。共計有百種法，所以稱為「五位百法」。

## 五位百法表

心法(citta-dharma)（8種）｜眼識(cakṣur-vijñāna)、耳識(śrotra-vijñāna)、鼻識(ghrāṇa-vijñāna)、舌識(jihvā-vijñāna)、身識(kāya-vijñāna)、意識(mano-vijñāna)、末那識(manas)、阿賴耶識(ālaya-vijñāna)

心所法(caitasika-dharma)（51種）｜遍行心所(sarvatraga)（5種）｜作意(manaskāra)、觸(sparśa)、受(vedanā)、想(saṃjñā)、思(cetanā)

別境心所(viniyata)（5種）｜欲(chanda)、勝解(adhimokṣa)、念(smṛti)、定(samādhi)、慧(prajñā)

善心所(kuśala)（11種）｜信(śraddhā)、精進(vīrya)、慚(hrī)、愧(apatrāpya)、無貪(alobha)、無瞋(adveṣa)、無痴(amoha)、輕安(praśrabdhi)、不放逸(apramāda)、行捨(upekṣa)、不害(avihiṃsā)

煩惱(kleśa)（6種）｜思惑（五鈍使）（5種）｜貪(rāga)、瞋(pratigha)、無明(avidyā)、慢(māna)、疑(vicikitsā)

見惑（五利使）（1種）｜不正見(dṛṣṭi)

隨煩惱(upakleśa)（20種）｜小隨煩惱（10種）｜忿(krodha)、覆(mrakṣa)、慳(mātsarya)、嫉(īrasyā)、惱(pradāsa)、害(vihiṃsā)、恨(upanāha)、諂(śāṭhya)、誑(māyā)、憍(mada)

中隨煩惱（2種）｜無慚(āhrīkya)、無愧(anapatrāpya)

大隨煩惱（8種）｜放逸(pramāda)、懈怠(kausīdya)、不信(āśraddhya)、昏沉(styāna)、掉舉(auddhatya)、失念(muṣitasmṛtitā)、散亂(vikṣepa)、不正知(asaṃprajanya)

不定(aniyata)（4種）｜悔(kaukṛtya)、眠(middha)、尋(vitarka)、伺(vicāra)

色法(rūpa-dharma)（11種）｜五根（5種）｜眼(cakṣus)、耳(śrotra)、鼻(ghrāṇa)、舌(jihvā)、身(kāya)

五境（5種）｜色(rūpa)、聲(śabda)、香(gandha)、味(rasa)、觸(spraṣṭavya)

法處所攝色(dharmāyatanikāni rūpāni)

心不相應行法(citta-viprayukta-saṃskāra-dharma)（24種）｜有得(prāpti)、命根(jīvitendriya)、眾同分(nikāya-sabhāga)、異生性(visabhāga)、無想定(asaṃjñi-samāpatti)、滅盡定(nirodha-samāpatti)、無想報(āsaṃjñika)、名身(nāma-kāya)、句身(pada-kāya)、文身(vyañjana-kāya)、生(jāti)、老(jarā)、住(sthiti)、無常(anityatā)、流轉(pravṛtti)、定異(pratiniyama)、相應(yoga)、勢速(jāva)、次第(anukrama)、方(deśa)、時(kāla)、數(saṃkhyā)、和合性(sāmagrī)、不和合性(asāmagrī)

無為法(asaṃskṛta-dharma)（6種）｜虛空無為(ākāśa)、擇滅無為(pratisaṃkhyā-nirodha)、非擇滅無為(apratisaṃkhyā-nirodha)、不動無為(āniñjya)、想受滅無為(saṃjñā-vedayita-nirodha)、真如無為(tathatā)

## 八識心王與五十一心所相應表

八識心王｜相應心所法｜《八識規矩頌》

前五識：眼識、耳識、鼻識、舌識、身識（相應心所 34種）｜遍行（5）｜別境（5）：欲、勝解、念、定、慧｜善（11）｜根本煩惱（3）：貪、瞋、無明｜中隨煩惱（2）｜大隨煩惱（8）｜遍行別境善十一中二大八貪瞋癡

第六識：意識（相應心所 51種）｜遍行（5）｜別境（5）：欲、勝解、念、定、慧｜善（11）｜根本煩惱（6）：貪、瞋、無明、慢、疑、不正見｜小隨煩惱（10）｜中隨煩惱（2）｜大隨煩惱（8）｜不定（4）｜相應心所五十一

第七識：末那識（相應心所 18種）｜遍行（5）｜別境（1）：慧｜根本煩惱（4）：貪、無明、慢、不正見｜大隨煩惱（8）｜八大遍行別境慧貪癡我見慢相隨

第八識：阿賴耶識（相應心所 5種）｜遍行（5）｜性唯無覆五遍行

## 《大乘阿毘達磨集論》對百法的解釋

-｜名稱｜《大乘阿毘達磨集論》

心法(8)

1｜眼識｜何等眼識？謂依眼，緣色，了別為性。

2｜耳識｜何等耳識？謂依耳，緣聲，了別為性。

3｜鼻識｜何等鼻識？謂依鼻、緣香、了別為性。

4｜舌識｜何等舌識？謂依舌，緣味，了別為性。

5｜身識｜何等身識？謂依身，緣觸，了別為性。

6｜意識｜何等意識？謂依意、緣法、了別為性。

7｜末那識｜何等為意？謂一切時緣阿賴耶識思度為性，與四煩惱恆相應，謂我見、我愛、我慢、無明。此意遍行一切善不善無記位，唯除聖道現前，若處滅盡定及在無學地。

8｜阿賴耶識｜何等為心？謂蘊界處習氣所燻一切種子阿賴耶識。亦名異熟識，亦名阿陀那識，以能積集諸習氣故。

心所有法(51)

- 遍行(5)

9｜作意｜何等作意？謂發動心為體，於所緣境持心為業。

10｜觸｜何等為觸？謂依三和合諸根變異分別為體，受所依為業。

11｜受｜受蘊何相？領納相是受相，謂由受故領納種種淨不淨業諸果異熟。（註：受蘊即受心所。）

12｜想｜想蘊何相？搆了相是想相，謂由想故搆畫種種諸法像類，隨所見聞覺知之義起諸言說。（註：想蘊即想心所。）

13｜思｜何等為思？謂於心造作意業為體，於善不善無記品中役心為業。

- 別境(5)

14｜欲｜何等為欲？謂於所樂事彼彼引發所作希望為體，正勤所依為業。

15｜勝解｜何等勝解？謂於決定事隨所決定印持為體，不可引轉為業。

16｜念｜何等為念？謂於串習事令心明記不忘為體，不散亂為業。

17｜定｜何等三摩地？謂於所觀事令心一境為體。智所依止為業。

18｜慧｜何等為慧？謂於所觀事擇法為體，斷疑為業。

- 善法(11)

19｜信｜何等為信？謂於有體有德有能忍可清淨希望為體，樂欲所依為業。

20｜精進｜何等為勤？謂心勇悍為體，或被甲、或加行、或無下、或無退、或無足，差別成滿善品為業。

21｜慚｜何等為慚？謂於諸過惡自羞為體，惡行止息所依為業。

22｜愧｜何等為愧？謂於諸過惡羞他為體，業如慚說。

23｜無貪｜何等無貪？謂於有有具無著為體，惡行不轉所依為業。

24｜無嗔｜何等無瞋？謂於諸有情苦及苦具無恚為體，惡行不轉所依為業。

25｜無痴｜何等無痴？謂由報教證智決擇為體，惡行不轉所依為業。

26｜輕安｜何等為安？謂止息身心麁重、身心調暢為體、除遣一切障礙為業。

27｜不放逸｜何等不放逸？謂依止正勤無貪無瞋無痴修諸善法，於心防護諸有漏法為體，成滿一切世出世福為業。

28｜行捨｜何等為捨？謂依止正勤無貪無瞋無痴，與雜染住相違，心平等性、心正直性、心無功用住性為體，不容雜染所依為業。

29｜不害｜何等不害？謂無瞋善根一分心悲愍為體，不損惱為業。

- 根本煩惱(6)

30｜貪｜何等為貪？謂三界愛為體，生眾苦為業。

31｜嗔｜何等為瞋？謂於有情苦及苦具心恚為體，不安隱住惡行所依為業。

32｜痴｜何等無明？謂三界無知為體，於諸法中邪決定疑雜生起所依為業。

33｜慢｜何等為慢？謂依止薩迦耶見心高舉為體，不敬苦生所依為業。

34｜疑｜何等為疑？謂於諦猶豫為體，善品不生所依為業。

35｜不正見｜何等薩迦耶見？謂於五取蘊等隨觀執我及我所，諸忍欲覺觀見為體，一切見趣所依為業。何等邊執見？謂於五取蘊等隨觀執或斷或常，諸忍欲覺觀見為體，障處中行出離為業。何等見取，謂於諸見及見所依五取蘊等，隨觀執為最為勝為上為妙，諸忍欲覺觀見為體，執不正見所依為業。何等戒禁取？謂於諸戒禁及戒禁所依五取蘊等，隨觀執為清淨為解脫為出離，諸忍欲覺觀見為體，勞而無果所依為業。何等邪見？謂謗因謗果、或謗作用、或壞實事、或邪分別，諸忍欲覺觀見為體，斷善根為業，及不善根堅固所依為業、不善生起為業、善不生起為業。

- 隨煩惱(20)

- 小隨煩惱(10)

36｜忿｜何等為忿？謂於現前不饒益相，瞋之一分，心怒為體，執杖憤發所依為業。

37｜恨｜何等為恨？謂自此已後，即瞋一分，懷怨不捨為體，不忍所依為業。

38｜惱｜何等為惱？忿恨居先，瞋之一分，心戾為體，高暴麁言所依為業、生起非福為業、不安隱住為業。

39｜覆｜何等為覆？謂於所作罪他正舉時，痴之一分，隱藏為體，悔不安住所依為業。

40｜誑｜何等為誑？謂耽著利養，貪痴一分，詐現不實功德為體，邪命所依為業。

41｜諂｜何等為諂？謂耽著利養，貪痴一分，矯設方便隱實過惡為體，障正教授為業。

42｜憍｜何等為憍？謂或依少年無病長壽之相、或得隨一有漏榮利之事，貪之一分，令心悅豫為體，一切煩惱及隨煩惱所依為業。

43｜害｜何等為害？謂瞋之一分，無哀無悲無愍為體，損惱有情為業。

44｜嫉｜何等為嫉？謂耽著利養不耐他榮，瞋之一分，心妬為體，令心憂慼不安隱住為業。

45｜慳｜何等為慳？謂耽著利養於資生具，貪之一分，心悋為體，不捨所依為業。

- 中隨煩惱(2)

46｜無慚｜何等無慚？謂貪瞋痴分，於諸過惡不自羞為體，一切煩惱及隨煩惱助伴為業。

47｜無愧｜何等無愧？謂貪瞋痴分，於諸過惡不羞他為體，一切煩惱及隨煩惱助伴為業。

- 大隨煩惱(8)

48｜不信｜何等不信？謂愚痴分，於諸善法心不忍可、心不清淨、心不希望為體，懈怠所依為業。

49｜懈怠｜何等懈怠？謂愚痴分，依著睡眠倚臥為樂、心不策勵為體，障修方便善品為業。

50｜放逸｜何等放逸？謂依懈怠及貪瞋痴不修善法，於有漏法心不防護為體，增惡損善所依為業。

51｜昏沉｜何等惛沈？謂愚痴分，心無堪任為體，障毘缽舍那為業。

52｜掉舉｜何等掉舉？謂貪欲分，隨念淨相心不寂靜為體，障奢摩他為業。

53｜失念｜何等忘念？謂諸煩惱相應念為體，散亂所依為業。

54｜不正知｜何等不正知？謂諸煩惱相應慧為體，由此慧故起不正知身語心行，毀所依為業。

55｜散亂｜何等散亂，謂貪瞋痴分，心流散為體。

- 不定煩惱(4)

56｜惡作｜何等惡作？謂依樂作不樂作、應作不應作，是愚痴分，心追悔為體，或善或不善或無記、或時或非時、或應爾或不應爾，能障心住為業。

57｜睡眠｜何等睡眠？謂依睡眠因緣，是愚痴分，心略為體，或善或不善或無記、或時或非時、或應爾或不應爾，越失可作所依為業。

58｜尋｜何等為尋？謂或依思或依慧尋求意言，令心麁轉為體。

59｜伺｜何等為伺？謂或依思或依慧伺察意言，令心細轉為體。

色法(11)

60｜眼｜何等眼根？謂四大種所造眼識所依清淨色。

61｜耳｜何等耳根？謂四大種所造耳識所依清淨色。

62｜鼻｜何等鼻根？謂四大種所造鼻識所依清淨色。

63｜舌｜何等舌根？謂四大種所造舌識所依清淨色。

64｜身｜何等身根？謂四大種所造身識所依清淨色。

65｜色｜何等為色？謂四大種所造眼根所行義，謂青、黃、赤、白、長、短、方、圓、麁、細、高、下、正、不正、光、影、明、闇、雲、煙、塵、霧、逈色、表色、空一顯色。此復三種，謂妙、不妙、俱相違色。

66｜聲｜何等為聲？謂四大種所造耳根所取義，或可意、或不可意、或俱相違，或執受大種為因、或不執受大種為因、或俱大種為因，或世所極成、或成所引、或遍計所起，或聖言所攝、或非聖言所攝。

67｜香｜何等為香？謂四大種所造鼻根所取義，謂好香、惡香、平等香、俱生香、和合香、變異香。

68｜味｜何等為味？謂四大種所造舌根所取義，謂苦、酢、甘、辛、醎、淡，或可意、或不可意、或俱相違、或俱生，或和合，或變異。

69｜觸｜何等所觸一分？謂四大種所造身根所取義，謂滑性、澁性、輕性、重性、軟性、緩、急、冷、飢、渴、飽、力、劣、悶、癢、黏、病、老、死、疲、息、勇。

70｜法處所攝色｜何等法處所攝色？有五種應知，謂極略色、極逈色、受所引色、遍計所起、色定自在所生色。

心不相應行法(24)

71｜得｜何等為得？謂於善不善無記法若增若減，假立獲得成就。

72｜命根｜何等命根？謂於眾同分先業所引，住時決定，假立命根。

73｜眾同分｜何等眾同分？謂如是如是有情，於種種類自體相似，假立眾同分。

74｜異生性｜何等異生性？謂於聖法不得，假立異生性。

75｜無想定｜何等無想定？謂已離遍淨欲、未離上欲，出離想作意為先故，於不恆行心心所滅，假立無想定。

76｜滅盡定｜何等滅盡定？謂已離無所有處欲，超過有頂，暫息想作意為先故，於不恆行諸心心所及恆行一分心心所滅，假立滅盡定。

77｜無想報｜何等無想異熟？謂已生無想有情天中，於不恆行心心所滅，假立無想異熟。

78｜名身｜何等名身？謂於諸法自性增言，假立名身。

79｜句身｜何等句身？謂於諸法差別增言，假立句身。

80｜文身｜何等文身？謂於彼二所依諸字，假立文身。

81｜生｜何等為生？謂於眾同分諸行本無今有，假立為生。

82｜住｜何等為住？謂於眾同分諸行相續不變壞，假立為住。

83｜老｜何等為老？謂於眾同分諸行相續變異，假立為老。

84｜無常｜何等無常？謂於眾同分諸行相續變壞，假立無常。

85｜流轉｜何等流轉？謂於因果相續不斷，假立流轉。

86｜定異｜何等定異？謂於因果種種差別，假立定異。

87｜相應｜何等相應？謂於因果相稱，假立相應。

88｜勢速｜何等勢速？謂於因果迅疾流轉，假立勢速。

89｜次第｜何等次第？謂於因果一一流轉，假立次第。

90｜時｜何等為時？謂於因果相續流轉，假立為時。

91｜方｜何等為方？謂於東西南北四維上下因果差別，假立為方。

92｜數｜何等為數？謂於諸行一一差別，假立為數。

93｜和合性｜何等和合？謂於因果眾緣集會，假立和合。

94｜不和合性｜（註：《集論》無此定義）

無為法(6)

95｜虛空｜何等虛空？謂無色性，容受一切所作業故。

96｜擇滅｜何等擇滅？謂是滅是離繫。

97｜非擇滅｜何等非擇滅？謂是滅非離繫。

98｜不動｜何等不動？謂已離遍淨欲、未離上欲，苦樂滅。

99｜想受滅｜何等想受滅？謂已離無所有處欲，超過有頂，暫息想作意為先故，諸不恆行心心所滅，及恆行一分心心所滅。

100｜真如｜謂善法真如、不善法真如、無記法真如。何等善法真如？謂無我性，亦名空性、無相、實際、勝義、法界。何故真如說名真如？謂彼自性無變異故。何故真如名無我性？離二我故。何故真如名為空性？一切雜染所不行故。何故真如名為無相？以一切相皆寂靜故。何故真如名為實際？以無顛倒所緣性故。何故真如名為勝義？最勝聖智所行處故。何故真如名為法界？一切聲聞獨覺諸佛妙法所依相故。如善法真如，當知不善法真如、無記法真如亦爾。